system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre FC Dinamo București?
assistant
Fotbal Club Dinamo 1948 București, cunoscut sub numele de Dinamo București, pe scurt Dinamo, este un club de fotbal profesionist din București, România, care evoluează în prezent în . Fondată în 1948 de către Ministerul Afacerilor Interne al regimului comunist proaspăt instaurat, echipa a debutat direct în prima divizie a României și a retrogradat pentru prima dată în anul 2022, după 74 de ani de prezență neîntreruptă în primul eșalon. După doar un an, pe 3 iunie 2023, a promovat înapoi în prima ligă.

Din punct de vedere al trofeelor, Dinamo are în palmares 18 titluri naționale, 13 Cupe ale României, 2 Supercupe ale României și o Cupă a Ligii. Este unul dintre cele două cluburi, alături de FCSB, care au reușit să câștige cel puțin 10 titluri naționale. În sezonul 1983–84, a devenit primul club românesc care a ajuns în semifinalele Cupei Campionilor Europeni, și singurul care a ajuns în semifinalele Cupei Cupelor, în sezonul 1989-90.

Culorile tradiționale de acasă ale lui Dinamo sunt alb și roșu, în timp ce stema actuală este o versiune modificată a celei adoptate în 1998. Echipa își dispută meciurile de pe teren propriu pe Stadionul Național Arcul de Triumf (pe durata lucrărilor de reconstruire a stadionului Dinamo) deși meciurile semnificative se joacă pe Arena Națională. 

Istoria lui Dinamo a fost marcată de rivalitatea permanentă cu FCSB (meci intitulat Eternul derby sau Clasicul României), întâlnirile dintre cele două echipe de fotbal fiind considerate ca fiind cele mai importante meciuri ale anului.

Istoria clubului 

A luat ființă în mai 1948, când Unirea Tricolor București, o echipă din prima divizie, preluată în luna ianuarie a aceluiași an de Ministerul Afacerilor Interne, a fuzionat cu echipa Ciocanul București (fosta Maccabi București) din Divizia A. Până la finalul acelui campionat, cele două echipe din prima divizie s-au numit Dinamo A (Ciocanul) și Dinamo B (Unirea). Dinamo B a retrogradat la finalul stagiunii, iar, peste un an, când a reintrat în Divizia A, a fost mutată la Brașov, apoi la Cluj-Napoca, și, în final, la Bacău, punând bazele echipei FCM Bacău de mai târziu.

Anii '50 

În 1950, la Dinamo, vin Nicolae Nicușor Dumitru și Băcuț I. Urmează ani de cristalizare, primele roade culegându-se în 1951: Dinamo ocupă locul secund, având în componență jucători ca Alexandru Ene I, Suru, Szoko, Călinoiu, C. Marinescu.

La 14 octombrie 1951, are loc inaugurarea Stadionului „Dinamo”,, pe gazonul căruia alb–roșii aveau să obțină victorii de neuitat pentru suporterii lor. Partida inaugurală disputată pe stadionul „Dinamo” a fost Dinamo – Locomotiva Timișoara, încheiată cu victoria dinamoviștilor, 1-0. În 1952 și în 1953, dinamoviștii ocupă tot poziția a doua în clasament.Între timp la echipă ajunge un junior al lui Dinamo,care s-a apucat de fotbalul de performanță la vârsta de 17 ani și care după doar 1 an,la vârsta de 18 ani, intră în 11-le de bază al lui Dinamo,este vorba de Constantin Raica (extremă dreaptă și atacant),care a activat în echipă timp de trei ani, după care a fost transferat la Pitești, unde a făcut parte din noua echipă formată atunci, care s-a numit Dinamo Pitești și care după ce s-a lăsat de fotbal din cauza unei duble fracturi (tibie și peroneu), pe care a suferit-o la un amical cu Dinamo Tbilisi, a ajuns arbitru divizionar. În 1954, echipa mai coboară o treaptă (locul 3), dar ajunge în finala Cupei României, pierdută cu 0-2 în fața echipei Metalul Reșița. În același an, la Dinamo, sosesc Birtașu, Blujdea, Băcuț II, antrenor fiind Ștefan Dobay.

Primul titlu de campioană 
În 1955, alb–roșii primesc prima cunună de campioni. Dinamo – cu Angelo Niculescu antrenor – impresionează, în special prin atac, format din Ene I, Neaga, și Suru. De asemenea, apărarea, cu jucători precum Băcuț I, Băcuț II, Szoko, Călinoiu, este cea mai bună din campionat (cu doar 19 goluri primite).

În toamna lui 1956, echipa debutează în Cupa Campionilor Europeni (înființată cu un an în urmă), fiind prima echipă românească participantă în cupele europene. În meciul de debut, la 26 august 1956, în fața a 32.000 de spectatori, Dinamo o învinge pe Galatasaray cu 3-1. Apoi, Dinamo pierde la Istanbul cu 1-2, dar obține prima calificare. Noutățile echipei au fost Utu, cei doi Anghel – Florian și Vasile -, în decursul anului mai venind Popa, Nunweiller III, R. Lazăr. În acel an, 1956, Dinamo a pierdut titlul național și avea să intre într-un con de umbră până în 1959, când ajunge la un punct de campioni; în schimb, cucerește Cupa României, după 4-0 cu Minerul Baia Mare. La Dinamo mai vin jucători precum: Varga, Szakács, Feodot, Bükkössy, Cosma, însă sezoanele următoare n-au fost pe măsură.

În 1961, dinamoviștii obțin locul 2 și cu contribuția nou veniților: Nunweiller IV, Panait, Ivan, Stoenescu, Ene II, Țîrcovnicu, Eftimie, Sasu, Selymes, David (antrenori Traian Ionescu și Dumitru Nicolae „Nicușor”).

Anii '60 
Dinamo obține al doilea titlu de campioană în 1962, când, în lot, mai apar Datcu, Ștefan, Unguroiu (antrenori Dumitru Nicolae „Nicușor” și Nedelescu). În 1963, Dinamo câștigă al treilea său titlu. Au mai venit: Pârcălab, Gergely (Tr. Ionescu – Nicușor, cuplul de antrenori). Dinamo câștigă și Cupa României, în 1964, după 5-3 cu marea rivală Steaua (alte noutăți în lotul dinamovist fiind Radu Nunweiller, O. Popescu). Dinamo a jucat în Cupa Campionilor contra celebrului Real Madrid (1-3 la București), care i-a avut în teren pe Di Stefano și Gento. Meciul de la București a avut loc pe stadionul Stadionul „23 August”, și a stabilit un record de asistență pentru această arenă: 100.000 de spectatori. La Dinamo au mai venit P. Emil, Frățilă, Haidu.

În toamna lui 1964, în CCE, Dinamo mai întâlnește o echipă celebră – Internazionale Milano – care îi avea în teren pe Facchetti, Picchi, Jair, Mazzolla, Corso și Suarez, pierzând 0-6 și 0-1. În 1965, Dinamo obține un nou titlu de campioană și aduce alți noi jucători în lot: Mircea Lucescu și Grozea. În sezonul următor al Cupei Campionilor Europeni, Dinamo o reîntâlnește pe Inter Milano, de data aceasta reușind să o și învingă cu 2-1, acasă, dar pierde la Milano, cu 0-2.

În al 20-lea an de existență a clubului (1968), fotbaliștii de la Dinamo cuceresc o nouă Cupă a României (3-1 cu Rapid), avându-i pe Cornel Dinu, Naghi și Florea Dumitrache în teren, și pe Bazil Marian pe banca tehnică, toți aduși în 1966, în același an mai venind Nuțu, Daniel Ene, Vl. Marica. În premieră, la 13 noiembrie 1968, în Cupa Cupelor, Dinamo întâlnește un „team” englez, West Bromwich Albion, cu care a remizat în partida tur – 1-1, dar a pierdut cu 4-0 în retur, partide în care au jucat Boc și Sălceanu.

În 1969, dinamoviștii ocupă locul 2 în campionat și pierd în finala Cupei României. De altfel, 1969 a fost și anul calificării echipei României la Mondialul mexican din 1970, cu o importantă contribuție dinamovistă: Dinu, Boc, Deleanu, Gergely, Nunweiller VI, Dumitrache, Lucescu.

Anii '70 
În 1970, Dinamo a terminat doar pe locul 5 în campionat, iar în lot mai apar Cheran, Both, Al. Moldovan, Dobrău, G. Sandu (antrenori Nicușor Dumitru și Șt. Stănculescu). În toamna aceluiași acelui an, Dinamo o elimină pe Panathinaikos, în Cupa Orașelor Târguri, după 5-1 la general (5-0 și 0-1), pentru ca, apoi, să cedeze în fața lui FC Liverpool (cu un 1-1 acasă).

Au venit la alb-roșii Mustățea și Doru Popescu. Al șaselea titlu este câștigat în 1971, dar Dinamo pierde Cupa: 2-3 cu Steaua. Noutăți: Andrei, M. Constantinescu, P. Nicolae, Moț. În CCE, Dinamo reușește să elimine pe Spartak Trnava, echipa lui Dobiaș, Kuna și Adamec. Un nou jucător: Florian Dumitrescu. A urmat "dubla" cu Feyenoord-ul lui Israel și Van Hanegem: 0-3 și 0-2.

După o evoluție mai puțin apreciată în 1972, Dinamo revine în vârful ierarhiei în anul următor, cu Nelu Nunweiller și Gheorghe Timar antrenori. Noutăți în teren: Eftimescu, Batacliu, Custov, Lucuță, Vrînceanu, Dudu Georgescu. În CCE, Dinamo trece de nord-irlandezii de la Crusaders Belfast (1-0, 11-0 !), dar este eliminată de Atletico Madrid (0-2 și 2-2), echipa lui Capon, Irureta, Heredia și Ayala. La Dinamo, noutatea s-a numit Sătmăreanu II.

În anul următor, Dinamo joacă în Cupa UEFA și, după eliminarea turcilor de la Boluspor, ratează un succes de prestigiu în fața lui FC Köln, 1-1 și 2-3. Jucător nou: T. Zamfir.Al 7-lea titlu a venit doi ani mai târziu, în 1973, după un meci dubios, cu CFR Cluj, pe care a învins-o exact la diferența de goluri de care avea nevoie pentru a depăși Universitatea Craiova la golaveraj. Acest meci sus-amintit era un meci restanță, care s-a desfășurat după încheierea campionatului, când se știau toate rezultatele. Al 8-lea titlu datează din 1975, anul când Dudu Georgescu câștigă Gheata de aur cu 32 de goluri.

În 1976 în Cupa UEFA Dinamo joacă împotriva „monstrului sacru” - AC Milan - cu Fabio Capello și Collovatti în teren: 0-0 și 1-2. 1976-1977 este sezonul care aduce al 9-lea titlu și încă o Gheată de aur pentru Dudu Georgescu (47 goluri). În toamna lui 1977 în CCE, Dinamo câștigă un meci foarte disputat cu Atletico Madrid, cu 2-1, dar pierde la Madrid, 2-0.

În 1979, runda a doua în Cupa UEFA (după ce eliminase Alki Larnaca din Cipru) Dinamo este eliminată (cu ajutorul arbitrajului) de Eintracht Frankfurt, echipa lui Pezzey, Grabowsky și Holzenbein (2-0 și 0-3 în prelungiri).

Anii de glorie: '80 

Anii '81–'82: Cupa UEFA – sezonul acesta a adus multe victorii pentru Dinamo. Roș-albii au întâlnit Levski Spartak Sofia, echipa lui Sirakov și Iskrenov (3-0 și 1-2). În a doua rundă, o dublă terifiantă: Dinamo - Inter Milano (cu Bergodi, Bagni, Prohaska, Altobelli, Baresi, Oriali, Marini și Becallossi). La Milano a fost 1-1 (marcatori: Pasinato și Custov), iar la București – 3-2 pentru „câini”, în minutele de prelungire!. Dinamo e eliminată de echipa suedeză IFK Göteborg, care a și câștigat trofeul în final.

Al zecelea titlu național a fost obținut în 1982, când Dinamo a cucerit și Cupa după o victorie cu 3-2 contra lui FC Baia Mare. După 5 ani de absență, Dinamo reintră în CCE, întâlnind (și eliminând) Vålerenga Oslo. În următoarea fază, Dinamo avea să se confrunte cu o echipă puternică, cea a lui Vizek și Nehoda, Dukla Praga. Au câștigat acasă, cu 2-0, obținând calificarea la Praga: 1-2. Dinamo este eliminată de Aston Villa, clubul lui Bremmer, Cowans, Withe, Shaw și Morley. Al 11–lea titlu vine un an mai târziu, în 1983. Anii 1983–1984: sezonul începe cu retragerea lui Cornel Dinu, câștigător a 6 titluri de campion și 2 Cupe ale României, cu 454 meciuri în prima ligă și 75 în echipa națională. În același an Dinamo câștigă și al 12–lea titlu.

În toamna 1983–1984, Dinamo a făcut un pas mare în arena internațională. Campania „Cupa Campionilor Europeni” a început cu o echipă finlandeză, Kuusysi Lahti (1-0 și 3-0). În faza următoare Dinamo întâlnește campioana Europei, Hamburger SV - echipa lui Stein, Kalz și Magath. La București, Augustin, Mulțescu și Orac aduc o victorie istorică – 3-0. Returul a fost terifiant – 3-2 (goluri Țălnar și Mulțescu). Pentru a accede în semifinalele CCE, Dinamo avea de învins o altă echipă de top, și anume Dinamo Minsk, care îi avea pe Aleinikov, Zigmanatovici și Gurinovici în teren. În turul de la Minsk a fost 1-1 (Rednic egalând în minutul 87), urmând o victorie cu 1-0 la București (gol Augustin). Dinamo este prima echipă din România care a jucat semifinala CCE, unde a întâlnit cea mai bună echipă în acel sezon, Liverpool FC. Dinamo a pierdut cu 1-0 pe Anfield și cu 2-1 în București, în cele din urmă în acel an Liverpool câștigând trofeul.

În prima manșă a CCE, în toamna 1984, Dinamo întâlnea Omonia Nicosia: 4-1 și 1-2. Următorul meci s-a disputat împotriva lui Girondins Bordeaux (echipa lui Jean Tigana, Alain Giresse, Bernard Lacombe și Patrick Battiston), iar Dinamo a fost eliminată după 0-1 și 1-1.

În 1986 Dinamo a câștigat Cupa României împotriva Stelei (1-0). După o pauză de 18 ani, Dinamo joacă din nou în Cupa Cupelor, în toamna lui '86. Sezonul 1986–1987 a adus Gheata de Aur pentru Cămătaru (44 goluri).

În 1988, finala Cupei României a fost una specială. După ce jucătorii de la Steaua au părăsit terenul la scorul de 1-1, Dinamo a câștigat trofeul, dar, mai târziu, FRF (fiind presată și obligată de Partidul Comunist) a adjudecat meciul 2-1 pentru Steaua. Dar după Revoluția din '89, Steaua a returnat trofeul lui Dinamo, care a refuzat să îl mai primească, astfel, Cupa României din acel sezon nu se află în palmaresul niciuneia dintre echipe.

În sezonul 1988–1989 al Cupei UEFA, Dinamo a eliminat din nou echipa finlandeză Kuusysi Lahti cu 3-0. Următoarea victimă au fost scoțienii de la Dundee United: 1-0 și 1-1. Apoi, dinamoviștii au ratat calificarea în semifinale după ce au pierdut din cauza golului primit pe teren propriu, 0-0 și 1-1 în dubla cu Sampdoria Genova.

Anii '90 

Sezonul 1989–1990 al Cupei Cupelor aduce noi succese. Dinamo întâlnește o echipă din Albania, Dinamo Tirana, pe care o și elimină, după 0-1 și 2-0. Următoarea adversară a fost campioana Greciei, Panathinaikos, zdrobită cu 2-0 și 6-1. În sferturile de finală, au întâlnit pe Partizan Belgrad (cu Mijatovici pe teren), eliminându-i cu 2-1 și 2-0. După 6 ani de pauză, Dinamo joacă o nouă semifinală europeană, de data aceasta contra lui Anderlecht Bruxelles, pierzând ambele manșe cu 1-0.

În vara anului 1990, Dinamo – cu Mircea Lucescu ca antrenor – câștigă un nou campionat, al 13–lea, dar și Cupa României, împotriva Stelei, cu un scor surprinzător: 6-4. Noul sezon CCE începe cu eliminarea echipei irlandeze St. Patrick's Athletic (4-0 și 1-1). Dinamo este eliminată în faza a doua de FC Porto.

În sezonul 1991–1992 al Cupei UEFA, Dinamo întâlnește Sporting Lisabona, echipa lui Luís Figo, calificându-se după 0-1 și 2-0. În următoarea fază Dinamo este eliminată de Genoa 1893: 1-3 și 2-2.

În 1992, al 14–lea titlu a fost adăugat în palmaresul lui Dinamo. A fost un sezon remarcabil, cu 34 de meciuri și nicio înfrângere.

Deceniul 2000-2010 

Noul mileniu începe perfect pentru Dinamo, care reușește eventul în 2000. De altfel, între 2000 și 2005, Cupa României devine Cupa Dinamo, trofeul poposind de cinci ori din șase ocazii în vitrina alb-roșiilor.

Liga Campionilor rămâne însă visul neîmplinit pentru Dinamo. După titlul cucerit în 2004, Dinamo are ghinion în preliminariile Ligii, unde întâlnește pe Manchester United. Deși a condus în prima manșă, disputată la București pe Stadionul Național umplut la maxim cu peste 60000 de spectatori, Dinamo a părăsit terenul învinsă cu 2-1. Returul a adus o înfrângere și mai drastică pentru bucureșteni, 0-3.

Un an mai târziu, în 2005, Dinamo întâlnește o altă echipă englezească, Everton, ocupanta poziției a patra în stagiunea precedentă a Premier League pe care o spulberă la București cu 5-1, și pierzând cu 0-1 la Liverpool, pe Goodison Park. Succesul aduce calificarea în premieră a echipei în grupele Cupei UEFA. În această fază, Dinamo realizează un egal, 0-0, cu Heerenveen (echipa lui Klaas Jan Huntelaar), reușește să învingă deținătoarea trofeului, ȚSKA Moscova cu 1-0, dar pierde în minutul 93 la Sofia cu Levski. Pentru a ajunge în primăvara europeană avea nevoie de o remiză cu Olympique de Marseille. Pe Stade Vélodrome, dinamoviștii au pierdut cu 2-1 în fața francezilor, deși înscriseseră golul de 2-2 prin Octavian Chihaia, dar arbitrul nu a validat golul pentru că a fost înscris la o secundă după expirarea celor patru minute de prelungiri.

În toamna lui 2006 noul antrenor Mircea Rednic preia echipa și face niște schimbări inspirate, câștigă 13 meciuri consecutive în campionat, printre care cele cu marile rivale (1-0 cu Steaua și 3-1 cu Rapid), dar și împotriva altor echipe importante și de tradiție, 3-1 cu Poli Timișoara, sau 4-0 la Craiova împotriva Universității, iar în retur își continuă marșul triumfal, reușind să învingă și în deplasare rivalele Steaua - cu 4-2 și Rapid - cu 4-1. În sezonul 2006-2007 al Cupei UEFA, Dinamo ajunge pentru a doua oară consecutiv în grupe, unde învinge pe Beşiktaş Istanbul cu 2-1, pe Bayer Leverkusen cu 2-1, remizează 1-1 cu FC Bruges și pierde cu 3-1 în fața lui Tottenham Hotspur, într-un meci în care alb-roșii erau deja calificați în șaisprezecimile de finală (și în primăvara europeană, după 17 ani). În această fază a competiției, Dinamo a întâlnit pe Benfica Lisabona, care i-a eliminat pe români după 1-0 la Lisabona și 2-1 la București.

Dinamo a câștigat cel de-al 18-lea titlu de campioană a României, în sezonul 2006-2007, după ce a terminat pe primul loc, la șase puncte de marea rivală, Steaua. Campioana României se putea califica direct în grupele Ligii Campionilor în sezonul 2007-2008 dacă Manchester United sau Chelsea Londra ar fi câștigat această competiție în sezonul 2006-2007, însă AC Milan s-a încununat campioana Europei, iar dinamoviștii trebuiau să se mulțumească doar cu Turul III preliminar, ultimul înainte de grupe. Au urmat pentru Dinamo trei sezoane modeste, atât pe plan intern, cât și în cupele europene.

În următorul sezon, 2007-2008, Dinamo, calificată în Turul III preliminar al Ligii Campionilor, a întâlnit ocupanta locului 3 în Italia în sezonul 2006-2007, Lazio Roma. După 1-1 la Roma, returul s-a jucat pe Stadionul Național „Lia Manoliu” în fața a 50000 de spectatori, iar Dinamo a pierdut cu 1-3, după ce a condus cu 1-0 la pauză. Deși eliminați de Lazio, dinamoviștii, căzuți în Turul 1 al Cupei UEFA, aveau mari speranțe de calificare în faza grupelor, tragerea la sorți punându-le în cale ocupanta locului 4 în sezonul 2006-2007 al Campionatului Suediei: Elfsborg, dar campionii au fost eliminați după 1-2 la București și o victorie cu 1-0 în Suedia, care însă nu a fost suficientă pentru calificare, iar Dinamo era out din Europa. Sfârșitul sezonului 2007-2008 îi prinde pe dinamoviști doar pe locul 4 în campionat, la 15 puncte de campioana CFR Cluj.

Sezonul 2008-2009: poziția a 4-a i-a adus lui Dinamo calificarea în Play-Off-ul Europa League, noua denumire a Cupei UEFA, dar are din nou parte de o aventură scurtă în cupele europene, fiind eliminată de o debutantă în Europa, NEC Nijmegen, locul 8 în campionatul olandez în sezonul 2007-2008, după 0-1 la Nijmegen și 0-0 la București și Dinamo își ia adio prematur din Europa pentru încă un sezon.. Dinamo termină acest sezon pe locul 3 în campionat, la cinci puncte în spatele campioanei Unirea Urziceni.

Abia în sezonul 2009-2010, alb-roșii au revenit în grupele celei de-a doua competiții europene. În turul preliminar, Dinamo a înfruntat echipa cehă Slovan Liberec. Prima manșă a fost un coșmar pentru câinii roșii, care au pierdut cu 0-2 după un meci întrerupt în minutul 88, deoarece fanii dinamoviști au rupt gardurile de protecție și au intrat pe teren. În urma incidentelor, Dinamo a fost penalizată cu meci pierdut la masa verde (0-3), amendă de 50.000 de euro și trei jocuri pe teren propriu cu porțile închise. În returul de la Liberec, Dinamo a făcut un meci istoric, reușind să câștige cu 3-0 în primele 90 de minute, după care a învins cu 9-8 la loviturile de departajare, fiind prima echipă din istoria cupelor europene care reușește să se califice în deplasare după un meci pierdut acasă la masa verde. Participarea în grupe nu a fost răsunătoare pentru Dinamo care a obținut doar două victorii, ambele cu Sturm Graz (1-0 și 2-1), fiind învinsă de celelalte două adversare, Galatasaray Istanbul (0-3 și 1-4) și Panathinaikos Atena (0-1 și 0-3). Dinamo a ocupat un modest loc 6 la sfârșitul sezonului, la 16 puncte în spatele primului loc, ocupat de CFR Cluj.

Deceniul 2010-2020 

Sezonul 2010-2011: în Europa League, Dinamo a reușit să câștige în dublă manșă al doilea tur preliminar contra moldovenilor de la Olimpia Bălți, 2-0 și 5-1, însă este din nou eliminată prematur, în al treilea tur preliminar de către vicecampioana Croației, Hajduk Split, pe care a învins-o în prima manșă cu 3-1, dar pierdut cu 0-3 în retur. Dinamo încheie campionatul, pentru a doua oară consecutiv, pe un dezamăgitor loc 6, la 14 puncte în urma campionilor de la Oțelul Galați, dar beneficiază de retrogradarea vicecampioanei Poli Timișoara și urcă pe a 5-a poziție a clasamentului.

Sezonul 2011-2012 aduce din nou dezamăgiri pe plan european pentru dinamoviști, care, după ce îi elimină în al treilea tur preliminar al Europa League pe croații de la NK Varaždin (2-2 în Ștefan cel Mare și 2-1 la Varaždin), ies din nou din competițiile continentale încă din Play-Off, eliminați fiind de un adversar considerat accesibil, ucrainenii de la Vorskla Poltava, după o dublă înfrângere: 1-2 în Ucraina și 2-3 în „Groapă”. Dinamo termină turul campionatului pe primul loc, la un punct distanță de ocupanta poziței secunde, CFR Cluj. Urmează un retur deosebit de slab, în care Dinamo înregistrează eșec după eșec, și după ce a dominat turul de campionat, terminându-l pe prima poziție, echipa alb-roșie termină pe un dezamăgitor loc 5, salvând sezonul cu câștigarea celei de a 13-a Cupe a României din palmares, după victoria în finală cu 1-0 în fața Rapidului, și cu câștigarea Supercupei României, a doua din istorie, în fața campioanei CFR Cluj, după 2-2 în primele 120 de minute și 4-2 la lovituri de departajare.

Sezonul 2012-2013 aduce o Dinamo care a reușit să obțină de la clubul FC Barcelona acceptul pentru desfășurarea unui amical de prezentare a echipei Dinamo, amical terminat cu victoria catalanilor cu 2-0. Dinamo pierde cu 2-1 în fața echipei CFR Cluj, și nu s-a calificat în semifinala Cupei României după ce în sezonul precedent a câștigat Cupa. În Europa League iese din competiție cu prima echipă ieșită în cale, Metalist Kharkiv, după un 0-2 acasă și un meci pierdut în deplasare scor 2-1. Sfârșitul turului de campionat găsește echipa dinamovistă pe un neverosimil loc 7, la 29 de puncte în spatele liderului Steaua București după meciurile pierdute cu CFR, 1-0, Vaslui 1-0, Steaua 3-1. În clasamentul cluburilor alcătuit de UEFA în 2013, în urma rezultatelor slabe din precedentele cinci sezoane, echipa dinamovistă se clasa pe locul 128 în urma altor echipe românești precum FC Steaua locul 63, CFR Cluj locul 67, FC Unirea Urziceni locul 114 (echipă care nu mai există).

În 2013, omul de afaceri Ionuț Negoiță a devenit acționar majoritar și a început o serie de reorganizări. Un an mai târziu însă, clubul avea datorii mari și Negoiță a cerut insolvența clubului, ceea ce a făcut ca echipa să nu poată participa în competițiile europene în sezoanele 2014–2015 și 2015–2016. 

Pe 24 septembrie 2015, Tribunalul București a decis că Dinamo îndeplinește criteriile pentru ieșirea din insolvență. Însă deoarece decizia a venit prea târziu pentru a putea fi înregistrată la UEFA, Dinamo nu a putut juca în cupele europene în sezonul 2016-17, deși a încheiat pe locul 4 în campania anterioară.

În sezonul 2016-17 al Ligii I, Dinamo a ocupat locul trei, astfel că a revenit în competițiile continentale în 2017, înfruntând pe Athletic Bilbao în turul trei preliminar al Ligii Europa. În prima manșă, la București, scorul a fost 1-1, Rivaldinho marcând golul lui Dinamo. Spaniolii s-au impus în retur cu 3-0 și au mers mai departe.

În următoarele trei sezoane, Dinamo nu a mai obținut calificarea în play-off-ul Ligii I, luptând astfel pentru evitarea retrogradării.

2020-prezent
La 13 august 2020, Ionuț Negoiță a vândut partea sa de acțiuni către Benel International SA, o companie spaniolă reprezentată de Pablo Cortacero. Noii proprietari au investit imediat o mică sumă de bani și au făcut câteva transferuri, însă ulterior au dispărut și nu au mai adus bani la club care a fost susținut doar de către grupul suporterilor, uniți în Programul DDB (Doar Dinamo București). Apăsați de grija financiară, rezultatele au început să scadă. La finalul sezonului regular, echipa termina doar pe poziția 14 din 16 cu 27 de puncte acumulate în 30 de meciuri. În play-out, Câinii au început la fel de prost și se aflau pe loc retrogradabil cu șase etape înainte de finalul sezonului. Urmează însă o evoluție miraculoasă și Dinamo câștigă următoarele 5 jocuri, iar în ultima etapă face egal. Echipa a terminat sezonul cu 3 puncte peste locurile de baraj pentru promovarea/menținerea în prima ligă.

In 20 Aprilie 2022, Nicolae Badea a trimis o cerere de schimbare a numelui si emblemei echipei de fotbal aflate in Liga 1 la acel moment. Drepturile pentru "FC Dinamo" si emblema clubului sunt detinute de omul de afaceri Nicolae Badea. Conducerea a decis ca probabil noul nume folosit de echipa va fi "Dinamo 1948", aflata in prezent in Liga 2. In aceeasi zi, conducerea clubului, a decis sa posteze pe pagina de Facebook a echipei de fotbal un concurs pentru sigla echipei (in scopul vanzarilor de tricouri), 5 variante au fost alese si a fost alesa varianta a 5-a pentru sigla de pe tricourile vandute de noua societate.

În 26 iunie 2021, Dinamo a intrat pentru a doua oară în istoria clubului în procedura de insolvență.

La 29 mai 2022, Dinamo a retrogradat pentru prima dată în istoria clubului. Echipa a pierdut dezamăgitor barajul de menținere/promovare contra formației Universitatea Cluj, scor 3-1 la general, echipă cu care suporterii dinamoviști (n.r. Universitatea Cluj) au o prietenie lungă de mulți ani. Recordul lui Dinamo de menținere pe prima scenă a fotbalului românesc sub aceeași identitate este absolut, și anume de 74 de ediții neîntrerupte încă de la înființarea sub numele de Dinamo București.

Pe 8 august 2022, Dinamo urmează să debuteze pentru prima oară într-o ligă inferioară, și anume Liga 2, contra echipei Progresul Spartac. 

Pe data de 24 februarie Lotus Perfect Products SRL, a cedat pachetul majoritar de acțiuni către Red&White 2022 Management SRL, firmă înființată special de către noul patronaj al lui Dinamo pentru a prelua acțiunile. 

La 3 iunie 2023, după doar un sezon petrecut în al doilea eșalon fotbalistic al României, Dinamo a promovat înapoi în SuperLiga României, după barajul de promovare/menținere contra echipei FC Argeș, scor 8-5 la general în favoarea ”câinilor roșii”.

Stadion

Stadionul „Dinamo” 

 
Stadionul „Dinamo” este o arenă aflată în proprietatea Ministerului de Interne, pe care echipa Dinamo București își dispută toate meciurile de acasă. Stadionul, aflat pe Șoseaua Ștefan cel Mare, în centrul orașului București, are o capacitate de 15.032 de locuri și este poreclit „Groapa”; de asemenea, face parte din Complexul Sportiv „Dinamo”, care mai include un stadion de fotbal cu o capacitate de 2.000 de locuri, numit Stadionul „Florea Dumitrache”, un teren sintetic de antrenament, dar și un velodrom și un bazin de înot. Stadionul a fost inaugurat în anul 1951, primul meci susținut aici de Dinamo fiind împotriva echipei Locomotiva Timișoara.

În momentul de față, Stadionul Dinamo nu mai este funcțional și se așteaptă demolarea acestuia pentru ridicarea unui nou stadion modern și la standarde europene. Planul arată că viitoarea arenă din Ștefan cel Mare va avea între 25.000 și 30.000 de locuri.

Arena Națională 

Dinamo dispută unele meciuri mai importante (precum derbiurile cu FCSB) pe Arena Națională, stadion cu capacitatea de 55.600 locuri, aflat în Complexul Sportiv „Lia Manoliu”. Stadionul a fost finalizat în anul 2011, fiind inaugurat la data de 6 septembrie 2011, cu ocazia partidei dintre naționala României și naționala Franței, contând pentru preliminariile EURO 2012. La fel ca în meciurile de pe „Dinamo”, galeria alb–roșiilor este cantonată în peluza nordică a arenei, denumită de dinamoviști Peluza Cătălin Hâldan, după numele unui fost jucător al clubului, decedat pe terenul de fotbal la vârsta de 24 de ani.

Suporteri 
Suporterii au fost cei care au ținut clubul in viața, creând primul proiect socios din Romania, ei pot contribui prin Programul DDB (Doar Dinamo București) cu 48€ (Membru), 576€ (Membru Premium), 1948€ (Membru Elite) sau 19.480€ (Membru Elite Premium).

Din punct de vedere al statisticilor, Dinamo este susținută de cei mai mulți suporteri prezenți pe stadion. Primele grupuri organizate ale fanilor dinamoviști au apărut în 1995, în Peluza Nord a stadionului, luând denumiri precum Dracula sau Rams Pantelimon. La 1 august 1996, a fost înființată gruparea intitulată Nuova Guardia care a împrumutat de la galeriile italiene coregrafiile și show-ul din tribune. În timp, o parte dintre susținătorii echipei s-au mutat de la Peluza Nord (devenită Peluza Cătălin Hildan), și își susțin favoriții de la Peluza Sud.

Suporterii din Peluza Cătălin Hîldan sunt recunoscuți pentru spectacolul din tribune, în special pentru coregrafiile unice atât în România, cât și în Europa.

Suporteri celebri 

{|width="100%"
|
 Dan Matei Agathon
 Ștefan Bănică Junior
 Vali Ionescu 
 Victor Ciutacu 
 Cătălin Botezatu
 Nicoleta Luciu
 Tudor Chirilă
 Mircea Rusu
 Cătălin Ștefănescu
 Nicolae Covaci
 Ion Dichiseanu
 Ion Țiriac
 Adrian Năstase
 Marian Drăgulescu
 Flavius Koczi

Rivalități 

Cea mai mare rivală a lui Dinamo este FCSB. Meciul direct, intitulat 'Eternul derby' a fost principalul punct de atracție al campionatului României începând din anii 1950, cele două devenind echipele cele mai titrate din România. Suporterii celor două formații au avut de-a lungul timpului numeroase ciocniri violente, în interiorul stadionului, dar și în afara acestuia. Unul dintre momentele culminante ale acestui conflict a avut loc la data de 10 mai 1997, când câțiva suporteri dinamoviști au incendiat o peluză a stadionului din Ghencea, act de vandalism pe care membrii galeriei îl sărbătoresc în fiecare an.

O altă rivală importantă a lui Dinamo este Universitatea Craiova, meci recunoscut ca Derbiul orgoliilor dintre suporterii locuitori în București și cei din Craiova. De asemenea, în istorie, Dinamo a semnat mai mulți jucători ai Craiovei, chiar după ce echipa din Oltenia a retrogradat, motiv pentru care suporterii olteni au o empatie puternic dezvoltată pentru echipa din București, Dinamo.

Un alt derby remarcabil ce are Dinamo în prim plan este derby-ul cu Poli Timișoara. Acest derby are o legătură strânsă cu istoria comunistă a României, dezvoltându-se datorită cetățenilor timișoreni care au fost contra sistemului ceaușist. Dinamo, echipă deținută de Ministerul Afacerilor Interne pe atunci, era puternic criticată de suporterii Timișoarei, dar desigur, nu puteau fi înjurați din cauza cenzurii și a sistemului controlat de Securitate. Celebra zicală prin care puteau protesta suporterii timișoreni era doar "Ale, ao, să moară Dinamo!".

O rivalitate cunoscută în România mai este Dinamo - Rapid, deși nu este la fel de strânsă precum cea cu FCSB sau Univ. Craiova. Ura suporterilor rapidiști este mai mare pentru dinamoviști decât a dinamoviștilor pentru rapidiști.

Palmares 
 Campionatul României:
 Campioană (18): 1955, 1961–1962, 1962–1963, 1963–1964, 1964–1965, 1970–1971, 1972–1973, 1974–1975, 1976–1977, 1981–1982, 1982–1983, 1983–1984, 1989–1990, 1991–1992, 1999–2000, 2001–2002, 2003–2004, 2006–2007
 Vicecampioană (20): 1951, 1952, 1953, 1956, 1958–1959, 1960–1961, 1966–1967, 1968–1969, 1973–1974, 1975–1976, 1978–1979, 1980–1981, 1984–1985, 1986–1987, 1987–1988, 1988–1989, 1992–1993, 1998–1999, 2000–2001, 2004–2005

 Cupa României:
 Câștigătoare (13): 1958–1959, 1963–1964, 1967–1968, 1981–1982, 1983–1984, 1985–1986, 1989–1990, 1999-2000, 2000–2001, 2002–2003, 2003–2004, 2004–2005, 2011–2012
 Finalistă (10): 1954, 1968–1969, 1969–1970, 1970–1971, 1986–1987, 1987–1988, 1988–1989, 2001–2002, 2010–2011, 2015-2016
 Supercupa României: 
 Câștigătoare (2): 2004–2005, 2011–2012
 Finalistă (4): 2000–2001, 2001–2002, 2002–2003, 2006–2007
 Cupa Ligii: 
Câștigătoare  (1): 2016–2017

All-time: 1918 meciuri - 1061 victorii - 420 egaluri - 437 înfrângeri, 3749 goluri marcate - 2066 goluri primite, 2878 puncte (locul 2).

Europa 
Cupa Cupelor
Semifinale (1) : 1989-90
Cupa Campionilor Europeni
Semifinale (1) : 1983-84
Cupa UEFA
 Turul III (1) : 1981-1982
 UEFA Europa League
 Faza Grupelor (1) : 2009-2010

Centrul de copii și juniori 
Clubul deține o infrastructură importantă pentru antrenarea și pregătirea copiilor spre fotbalul mare. Centrul este organizat în 9 grupe aranjate pe categorii de vârstă între 9 și 18 ani, având aproximativ 180 de juniori legitimați.

Toate grupele participă în competițiile organizate de AMFB, precum și în cele organizate de FRF. Jucătorii de perspectivă de 17 și 18 ani sunt promovați la lotul echipei secunde Dinamo B.

Infrastructura centrului constă într-o clădire din incinta Complexului Sportiv Dinamo dotată cu 8 vestiare pentru juniori, unul pentru antrenori, unul pentru arbitri, un cabinet medical și o magazie pentru echipamente. De asemenea, centrul beneficiază de mai multe terenuri de antrenament, printre care și terenul Piți Varga dotat cu un gazon cu sistem de irigat.

Dinamo București în cupele europene

Cupa Campionilor/Liga Campionilor

Cupa Cupelor

Cupa Orașelor Târguri

Cupa UEFA

Liga Europa

Cupa Intertoto

Bilanț general

Recorduri în Liga I 

 Meciuri câștigate consecutiv: 17 meciuri (12 iunie 1988 – 27 noiembrie 1988)
 Neînvinsă în: 47 meciuri consecutive (26 mai 1991 – 20 septembrie 1992)
 Înfrângeri consecutive: 7 (8 martie 2003 – 16 aprilie 2003)
 Cel mai selecționat jucător:  Ionel Dănciulescu – 513 selecții
 Golgheter all-time:  Dudu Georgescu – 252 goluri

Recorduri în competiții internaționale 

 Golgheter în meciuri internaționale:  Claudiu Niculescu (18)
 Cea mai mare victorie acasă: Dinamo 11-0  Crusaders F.C. (1973–74)
 Cea mai mare victorie în deplasare:  Alki Larnaca F.C. 0-9 Dinamo (1979–80)
 Cea mai dură înfrângere acasă: Dinamo 0-3  Feyenoord (1971–72), Dinamo 0-3  Galatasaray S.K. (2009–10)
 Cea mai dură înfrângere în deplasare:  ȚDNA Sofia 8-1 Dinamo (1956–57)

Jucători

Lotul actual de jucători

Jucători împrumutați

Numere retrase 
11 –  Cătălin Hîldan, mijlocaș (1984–2000) – Post-mortem.

Cătălin Hîldan, supranumit "Unicul Cǎpitan" de cǎtre fanii lui Dinamo, a murit pe terenul de fotbal pe 5 octombrie 2000 la doar 24 de ani, într-un meci amical între Dinamo și FC Oltenița. Tricoul cu numărul 11 a fost retras post-mortem din respect pentru "Unicul Căpitan".

12 – Dedicat suporterilor care au ajutat financiar echipa.

14 –  Patrick Ekeng, mijlocaș – Post-mortem

Performanțe individuale obținute de jucători dinamoviști 
Jucători dinamoviști care au obținut titlul de golgheter:
 Titus Ozon (1952 – 17 goluri; 1953 – 13 goluri);
 Alexandru Ene I (1954 – 20 de goluri);
 Constantin Frățilă (1964 – 19 goluri);
 Florea Dumitrache (1969 – 22 de goluri; 1971 – 15 goluri);
 Dudu Georgescu (1975 – 33 de goluri; 1976 – 31 de goluri; 1977 – 47 de goluri, 1978 – 27 de goluri);
 Rodion Cămătaru (1987 – 44 de goluri);
 Dorin Mateuț (1989 – 43 de goluri);
 Gábor Gerstenmájer (1992 – 18 goluri);
 Marius Niculae (2001 – 20 de goluri);
 Ionel Dănciulescu (2004 – 21 de goluri);
 Claudiu Niculescu (2005 – 21 de goluri; 2007 – 18 goluri);
 Andrei Cristea (2010 – 16 goluri).

Laureați din cadrul clubului ai trofeului „Gheata de Aur”:
 Dudu Georgescu (1974–1975; 1976–1977);
 Rodion Cămătaru (1986–1987);
 Dorin Mateuț (1988–1989)

Laureați din cadrul clubului ai trofeului „Jucătorul anului”:
 Florea Dumitrache (1968, 1969);
 Cornel Dinu (1970, 1972);
 Dudu Georgescu (1976);
 Dorin Mateuț (1988);
 Ionel Dănciulescu (2004).

Conducerea tehnică

Echipa actuală 

Listă actualizată la data de 30 mai 2022

Antrenori renumiți 

Cei mai importanți antrenori ai echipei Dinamo sunt:

 Traian Ionescu;
 Angelo Niculescu (două titluri de campion – 1955 și 1965);
 Nicolae Dumitru (șase titluri de campion – 1962, 1964, 1971, 1975, 1983 și 1984; este cel care a calificat-o pe Dinamo în semifinalele Cupei Campionilor Europeni în sezonul 1983–1984);
 Ion Nunweiller (două titluri de campion – 1973 și 1977);
 Mircea Lucescu (două Cupe ale României – 1986 și 1989 și un titlu de campion – 1990; de asemenea, Lucescu a dus echipa până în sferturile de finală ale Cupei Cupelor în sezonul 1988–1989, iar sezonul următor în semifinalele aceleiași competiții);
 Cornel Dinu (un titlu de campion – 2000 și o Cupă a României – 2001; a marcat revenirea echipei Dinamo pe scena fotbalului românesc prin câștigarea campionatului, în anul 2000, după o secetă de opt ani, și a Cupei României, în anul 2001).
 Ioan Andone (1 titlu de campion- 2004, 3 cupe- 2003, 2004, 2005 și 1 supercupă- 2005)
 Mircea Rednic (1 titlu de campion- 2007, ultimul titlu câștigat de către alb-roșii)
 Cosmin Contra (a adus primul trofeu al clubului în Cupa Ligii)
 Ovidiu Burcă (a readus echipa în Liga I dupa retrogradare și a susținut-o în cel mai dificil moment al ei)

Consiliul de administrație

Management 

Listă actualizată la data de 30 mai 2022

Academia Dinamo

Steme

Note

Referințe

Legături externe 
 
  Site oficial
  Peluza Cătălin Hîldan
  Statistici

 
Fondări în 1948
Cluburi de fotbal din București
Campioane ale României la fotbal
Câștigătoare ale Cupei României la fotbal
Câștigătoare ale Supercupei României la fotbal
Cluburi din Campionatul de Fotbal al României